路氹城

路氹城；以前叫路氹新城，係澳門地方，喺路環同氹仔之間，本嚟係海，1990年代填海後變做地。將兩個海島連接一齊，個名亦係由佢哋各取一字組合而成；葡文名來源同理。路氹城唔係一個堂區，最獨特係呢區無住宅同商業區。1960年代起完路氹連貫公路後，西側水流減緩，形成咗紅樹林生態奇觀，而東面一度出現生蠔養殖場，到1980年代結束。

歷史
由於澳門土地不敷應用，澳門政府填海，連埋路環同氹仔，將呢塊地起名做路氹新城。原本規劃呢塊地起新市鎮，作為鄰近嘅聯生工業村後勤支援城區，而廣珠鐵路澳門段更會喺呢度做落腳點。

之後經濟環境差，而博彩業開放，令到原來新市鎮規劃被擱置。最終將呢塊地用嚟搞酒店、賭場同會展。

路氹城係新興發展區域，出名建築包括澳門科技大學、澳門蛋、澳門銀河、威尼斯人、澳門新濠影滙、永利皇宮、皇庭海景酒店等。

大型旅遊項目 

澳門地理